Seksuelle tilbud, vold, trusler og biljagter. Det er ikke altid lige nemt at være licensmand for DR, afslører en af dem, der har været i forreste linje i næsten 30 år

DR har en hær af licens-inspektører, der jagter de ti procent af danskerne, som er såkaldte 'sortseere'. Men den opgave er ikke altid helt uden problemer.

Som DR's licens-opkræver står man nemlig i forreste række, når licens-nægterne skal konfronteres. Og det er ikke alle, der tager besøget lige pænt, afslører en af DR's mest rutinerede inspektører overfor Ekstra Bladet:

- Jeg og mine kollegaer har oplevet trusler med våben og hunde. Ikke langt fra, hvor vi går nu, er jeg blevet jagtet rundt af en person i en bil, indtil politiet kom. Så har jeg oplevet, at en flok samlede sig sammen for at forhindre mig i at tale med folk, så der er da sket nogle ubehagelige ting, men det sker ikke så ofte, fortæller Birker Andersen.

Læs også licensmandens tricks til, hvordan han får dig til at betale her:

Licensmanden afslører sine tricks: Sådan får jeg dig til at betale

I mere end 25 år har han været licens-inspektør, og ham fik Ekstra Bladet eksklusiv adgang til at følge rundt i Roskildes gader, mens han jagtede licens-snydere. Her fortalte han også om de vilde episoder, han har oplevet i tiden som udsending for DR - og ikke alle nøjes med at true Birker og hans kollegaer:

- En psykologi-studerende, som efterfølgende fik en straf, har overfaldet mig lige herovre, og så har jeg oplevet at folk slår ud efter mig eller skubber til mig, men i de situationer er politiet heldigvis hurtige til at komme.

Birker Andersen har banket på danskernes døre i næsten 30 år. Foto: Jakob Jørgensen.

Frække tilbud

Selv om kurser med konfliktløsning er en del af jobbet, så er det nok de færreste, der er klar over, at selve jobbeskrivelsen også indeholder fysisk vold, tilråb, forfølgelse og et direkte nummer til politiet - et nummer, der desværre skal bruges en gang imellem.

- Det her job er ikke for alle, og der er nogle, som har knækket halsen psykisk på det her, fortæller Birker Andersen, mens han slår fast, at det i langt de fleste tilfælde er folk, der opfører sig pænt, nå han kommer ud. Og det er kun få, der har fået ham til at ringe efter en patruljevogn.

Jagten på licens-snydere bringer dog heller ikke kun ubehagelige oplevelser med sig. i 28 år har han troligt arbejdet som licens-inspektør, og han fortæller, at folk har prøvet at slippe for regningen på nogle meget alternative måder.

- Det var nok mere i mine yngre dage, men der har jeg da mødt kvinder, der er kommet med et frækt tilbud eller spurgt, om jeg ville ind til middag og et glas vin, siger han med et smil og afviser, at han har taget imod den slags tilbud.

Her er reglerne for medielicens Ser du tv eller har du internetadgang. Det er i grove træk de eneste to ting, der afgør, om du skal betale licens. Det er ikke afgørende om du ser DR eller ej. Så snart du har et licenspligtigt apparat, skal du være dækket af medielicens. Licensprisen reguleres årligt som følge af de almindelig pris- og lønstigninger. I 2018 er den fastsat til 2.527 kr om året. Du skal betale hvis:

Du ejer en af følgende ting med internetadgang: En tablet En smartphone En computer Eller har du et fjernsyn med adgang til kanaler Du skal ikke betale hvis:

Du ikke har licenspligtige apparater Du er dækket af en andens medielicens. Du er dækket af din ægtefælle, din kæreste eller dine forældre, hvis I har samme folkeregisteradresse. Du kan ikke være dækket af andre. Heller ikke selv om I bor sammen Kilde: Danmarks Radio Vis mere Luk

Se også: De unge betaler ikke: Derfor gider vi ikke licens